20040429

Decizia Comisiei

din 29 aprilie 2004

de modificare a Deciziei 94/984/CE în ceea ce privește condițiile de sănătate animală și certificarea veterinară a cărnii proaspete de pasăre aflate în tranzit sau antrepozitate temporar în Comunitate

[notificată cu numărul C(2004) 1650]

(Text cu relevanță pentru SEE)

(2004/436/CE)

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producerea, transformarea, distribuția și introducerea pe piață a produselor de origine animală destinate consumului uman [1], în special articolul 8 alineatul (5) a treia liniuță și articolul 9 alineatul (2) litera (b), precum și alineatul (4) litera (c),

întrucât:

(1) Directiva 91/494/CEE a Consiliului din 26 iunie 1991 privind condițiile de sănătate animală care reglementează schimbul intracomunitar și importurile din țări terțe de carne proaspătă de pasăre [2] stabilește condițiile de sănătate animală generale aplicabile importurilor în Comunitate provenind din țări terțe.

(2) Decizia 94/984/CE a Comisiei [3] stabilește condițiile de sănătate animală și certificatele veterinare necesare pentru importul de carne proaspătă de pasăre provenind din anumite țări terțe.

(3) Directiva 97/78/CE a Consiliului [4] stabilește principiile organizării controalelor sanitar-veterinare ale produselor provenind din țări terțe și introduse în Comunitate; articolul 11 prevede deja anumite dispoziții referitoare la tranzit, precum utilizarea mesajelor ANIMO și a documentului veterinar comun de intrare.

(4) Cu toate acestea, pentru a proteja situația de sănătate din Comunitate, este necesar să se asigure, de asemenea, că loturile de carne proaspătă de pasăre care tranzitează Comunitatea îndeplinesc condițiile de sănătate animală care se aplică țărilor din care sunt autorizate importurile pentru speciile respective.

(5) Decizia 79/542/CEE a Consiliului din 21 decembrie 1979 privind întocmirea unei liste a țărilor terțe sau a părților din țări terțe și definirea condițiilor de sănătate animală și publică și a certificărilor veterinare necesare pentru importul în Comunitate de anumite animale vii și de carne proaspătă obținută de la acestea [5] a fost modificată recent pentru a include condițiile privind tranzitul, precum și o derogare pentru tranzitul între teritoriile rusești și pentru a indica punctele de control la frontieră desemnate în acest scop.

(6) Experiența acumulată arată că prezentarea la punctul de control la frontieră, în conformitate cu articolul 7 din Directiva 97/78/CE, a documentelor veterinare originale, întocmite în țara terță exportatoare pentru a satisface cerințele de reglementare ale țării terțe de destinație, nu este suficientă pentru a garanta respectarea condițiilor de sănătate animală care reglementează introducerea fără riscuri a produselor respective pe teritoriul Comunității; prin urmare, trebuie să se stabilească un model special de certificat de sănătate animală pentru aceste produse, care să se utilizeze în caz de tranzit.

(7) De asemenea, trebuie clarificată punerea în aplicare a dispoziției prevăzute la articolul 11 din Directiva 97/78/CE în conformitate cu care este autorizat numai tranzitul dintr-o țară terță pentru care nu există nici o interdicție de introducere a produselor pe teritoriul Comunității, făcând trimitere la lista țărilor terțe anexată la Decizia 94/984/CE.

(8) Cu toate acestea, trebuie prevăzute condiții speciale pentru tranzitul prin Comunitate al loturilor având ca destinație și provenind din Rusia, având în vedere situarea geografică a Kaliningradului și ținând seama de problemele climatice care împiedică utilizarea porturilor în anumite perioade ale anului.

(9) Decizia 2001/881/CE a Comisiei [6] stabilește o listă a punctelor de control la frontieră aprobate pentru controalele veterinare ale animalelor vii și produselor animaliere provenind din țări terțe și trebuie indicate punctele de control la frontieră desemnate pentru controlul acestor tipuri de tranzit, ținând seama de prezenta decizie.

(10) Decizia 94/984/CE a Comisiei trebuie modificată în consecință.

(11) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,

ADOPTĂ PREZENTA DECIZIE:

Articolul 1

Decizia 94/984/CE a Comisiei se modifică după cum urmează:

1. Se adaugă articolul 1a după cum urmează:

"Articolul 1a

Statele membre se asigură ca loturile de carne de pasăre destinată consumului uman, care sunt introduse pe teritoriul Comunității în vederea expedierii lor spre o țară terță, fie în tranzit direct, fie după antrepozitare în conformitate cu articolul 12 alineatul (4) sau cu articolul 13 din Directiva 97/78/CE, și care nu sunt destinate importului în CE, să respecte următoarele cerințe:

(a) să provină de pe teritoriul sau de pe o parte a teritoriului unei țări terțe prevăzute de anexa I la prezenta decizie pentru importul de carne proaspătă de pasăre;

(b) să respecte condițiile de sănătate animală aplicabile, prevăzute de atestarea de sănătate animală din modelul de certificat, partea A sau B, care figurează în partea 2 din anexa II;

(c) să fie însoțite de un certificat de sănătate animală întocmit în conformitate cu modelul C din anexa II partea 2, semnat de un medic veterinar oficial din cadrul serviciilor veterinare competente ale țării terțe respective;

(d) să fie certificate ca acceptabile pentru tranzit sau antrepozitare (după caz), pe documentul veterinar comun de intrare, de către medicul veterinar oficial al punctului de control la frontiera de introducere."

2. Se introduce articolul 1b după cum urmează:

"Articolul 1b

(1) Prin derogare de la articolul 1a, statele membre autorizează tranzitul rutier sau feroviar prin Comunitate, între punctele de control la frontieră ale Comunității prevăzute de anexa la Decizia 2001/881/CE, al loturilor provenind din sau având ca destinație Rusia, direct sau printr-o altă țară terță, în măsura în care sunt respectate următoarele condiții:

(a) lotul este sigilat cu ajutorul unei ștampile purtând un număr de ordine, la punctul de control la frontiera de introducere în Comunitatea Europeană de către serviciile veterinare ale autorității competente;

(b) documentele care însoțesc lotul, prevăzute la articolul 7 din Directiva 97/78/CE, cuprind pe fiecare pagină o ștampilă aplicată de către medicul veterinar oficial al autorității competente responsabile pentru PCF, purtând mențiunea: "EXCLUSIV PENTRU TRANZITUL PRIN CE CU DESTINAȚIA RUSIA";

(c) sunt îndeplinite cerințele procedurale menționate la articolul 11 din Directiva 97/78/CE;

(d) lotul este certificat ca acceptabil pentru tranzit pe documentul veterinar comun de intrare de către medicul veterinar oficial al punctului de control la frontiera de introducere.

(2) Nu sunt autorizate descărcarea sau antrepozitarea acestor loturi pe teritoriul Comunității Europene, în sensul articolului 12 alineatul (4) sau al articolului 13 din Directiva 97/78/CE.

(3) Autoritatea competentă efectuează periodic audituri pentru a verifica dacă numărul de loturi și cantitățile de produse care părăsesc teritoriul Comunității Europene corespund numărului și cantităților care au fost introduse pe teritoriul comunitar."

3. Anexele se modifică în conformitate cu anexa la prezenta decizie.

Articolul 2

Prezenta decizie se aplică de la data de 1 mai 2004.

Articolul 1 punctul 1 și anexa se aplică numai de la data de 1 ianuarie 2005.

Articolul 3

Prezenta decizie se adresează statelor membre.

Adoptată la Bruxelles, 29 aprilie 2004.

Pentru Comisie

David Byrne

Membru al Comisiei

[1] JO L 18, 23.1.2003, p. 11.

[2] JO L 268, 24.9.1991, p. 35. Directivă, astfel cum a fost modificată ultima dată prin Directiva 1999/89/CE (JO L 300, 23.11.1999, p. 17).

[3] JO L 378, 31.12.1994, p. 11. Decizie, astfel cum a fost modificată ultima dată prin Decizia 2004/118/CE (JO L 36, 7.2.2004, p. 34).

[4] JO L 24, 30.1.1998, p. 9. Directivă, astfel cum a fost modificată ultima dată prin Actul de aderare din 2003.

[5] JO L 146, 14.6.1979, p. 15. Decizie, astfel cum a fost modificată ultima dată prin Decizia 2004/372/CE a Comisiei (JO L 118, 23.4.2004, p. 45).

[6] JO L 326, 11.12.2001, p. 44. Decizie, astfel cum a fost modificată ultima dată prin Decizia 2004/273/CE (JO L 86, 24.3.2004, p. 21).

--------------------------------------------------

20040429

ANEXĂ

Partea 2 din anexa II la Decizia 94/984/CE se modifică după cum urmează:

Se adaugă următorul model de certificat C:

+++++ TIFF +++++

+++++ TIFF +++++

MODELUL TRANZIT/DEPOZITARE1.Expeditor (numele și adresa completă)CERTIFICAT VETERINAR…pentru carnea proaspătă de pasăre (1) destinată [tranzitului]/[antrepozitării] (2) (7) pe teritoriul Comunității Europene………Nr. (3)ORIGINAL…Originea cărnii (4)3.3.1.Denumirea țării și codul ISO: …2.Destinatar (numele și adresa completă)3.2.Codul teritoriului: ………4.Autoritatea competentă…4.1.Ministerul: ……4.2.Serviciul: ……5.Destinația [tranzitului]/[antrepozitării] (7) prevăzută pentru carne4.3.Nivel local/regional: …5.1.Antrepozitare în:…Stat membru al UE: …Numele și adresa unității (5) (10):………6.Locul încărcării pentru exportȚara terță de destinație finală a lotului în tranzit (10):5.2.……Numele și adresa PCF-ului de ieșire din Comunitate (10):……Date privind identificarea lotului (8):7.7.3.Mijloacele de transport și identificarea lotului (6)…[Camion]/[Cale ferată]/[Navă]/[Aeronavă] (7)7.1.…7.2.Numărul (numerele) de înregistrare, denumirea navei sau numărul zborului:………………8.Identificarea cărnii8.1.Carne de: … (specia de animale)Condițiile de temperatură pentru carnea de pasăre din lot: refrigerată/congelată (5)8.2.8.3.Identificarea individuală a cărnii de pasăre din lot:Numărul unității sau unitățilorNatura secțiunilor (8)AbatorAntrepozit frigorificGreutate netă (kg)Atelier de tranșare/prelucrareNumărul de pachete/bucățiTotal9.Atestare de sănătate animalăSubsemnatul, medic veterinar oficial, certific prin prezenta, în ceea ce privește carnea proaspătă de pasăre descrisă anterior, următoarele:9.1.provine dintr-o țară sau dintr-o regiune din care sunt autorizate importurile în CE, în conformitate cu anexa I la Decizia 94/984/CE, în momentul sacrificării animalelor;9.2.respectă condițiile de sănătate animală aplicabile, stabilite de atestarea de sănătate animală din modelul de certificat A/B (7), prevăzut de partea 2 din anexa II la Decizia 94/984/CE;9.3.este obținută de la păsări care au fost sacrificate și transformate la data de sau în perioada …(9).10.Ștampila oficială și semnăturaÎntocmit la ……(loc)(data)…(ștampila) (11)(semnătura medicului veterinar oficial) (11)…(numele cu litere majuscule, calificările și titlul)Note(1)Prin carne proaspătă de pasăre se înțelege orice parte de găină, curcan, bibilică, rață și gâscă ținute sau crescute în captivitate, care este proprie consumului uman și care nu a fost supusă unui alt tratament decât cel la rece pentru a i se asigura conservarea: carnea ambalată sub vid sau în atmosferă controlată trebuie să fie însoțită de un certificat conform cu prezentul model.(2)În conformitate cu articolul 12 alineatul (4) sau cu articolul 13 din Directiva 97/78/CE a Consiliului.(3)Emis de autoritatea competentă.(4)Țara și descrierea teritoriului, în conformitate cu anexa la Decizia 94/984/CE a Comisiei (ultima versiune modificată).(5)Trebuie să se includă adresa (și numărul de aprobare, în cazul în care se cunoaște) a(le) antrepozitului din zona franco, antrepozitului franco, antrepozitului vamal sau furnizorului de nave.(6)Trebuie să se indice, după caz, numărul (numerele) de înregistrare a vagonului sau camionului și denumirea navei. Se indică numărul zborului aeronavei, în cazul în care se cunoaște.În caz de transport în containere sau în cutii, se indică, la rubrica 7.3, numărul total de containere sau cutii și, după caz, numerele de înregistrare și numerele sigiliului.(7)Se alege formula adecvată.(8)Se completează, după caz.(9)Data (datele) sacrificării. Importul acestor tipuri de carne nu este autorizat, în cazul în care carnea provine de la animale sacrificate înainte de data autorizării pentru exportul în Comunitatea Europeană a teritoriului menționat la punctul 4 sau în perioada în care Comunitatea Europeană adoptă măsuri restrictive pentru importul acestor tipuri de carne provenite de pe teritoriul respectiv.(10)Se completează, după caz.(11)Culoarea semnăturii este diferită de cea a textului. Acest principiu se aplică, de asemenea, ștampilelor, cu excepția celor în relief și filigranate.

--------------------------------------------------